Nafarroako Parlamentuko Mahaiak, 2018ko otsailaren 12an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea María Teresa Sáez Barrao andreak aurkeztutako galdera, 2017ko Nafarroako Aurrekontu Orokorretako “Familia gurasobakarrentzako laguntzak” izeneko partidarekin egindako jarduerei, programei edo proiektuei eta 2018ko aurrekontuarekin eginen direnei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2018ko otsailaren 12an

Lehendakaria: Ainhoa Aznárez Igarza

GALDERAREN TESTUA

Podemos-Ahal Dugu talde parlamentarioari atxikitako foru parlamentari Teresa Sáez Barrao andreak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuak Legebiltzarraren hurrengo Osoko Bilkuran ahoz erantzun dezan.

Zein jarduera eta programa edo proiektu egin dira eta eginen dira 2017rako eta 2018rako Nafarroako Aurrekontu Orokorren “Familia gurasobakarrentzako laguntzak” izeneko partidarekin?

Iruñean, 2018ko otsailaren 6an

Foru parlamentaria: Teresa Sáez Barrao